ממיסים את השוקולד המריר עם החלב והדבש בפולסים קצרים במיקרו. המרקם צריך לצאת כמו מרק נוזלי ללא גושים.לאחר מכן מוסיפים את הקינמון ואת אגוז המוסקט, מערבבים ומניחים בצד לצינון.לקערה שנייה מנפים את הקמח, את אבקת הסוכר ואת אבקת האפייה. מוסיפים את הסוכר הלבן, את הקינמון ואת אבקת השוקו ומערבבים.מניחים בצד את הקערה ומתפנים לקערה השלישית שבה שוברים את 2 הביצים ומוסיפים את היוגורט ואת השמן.בעזרת מקצפה חשמלית ידנית מקציפים את הכל עד לקבלת תערובת אחידה ובהירה.שופכים בהדרגה את מרק השוקולד הנוזלי שהצטנן בינתיים או הפך לפושר לתוך תערובת הביצים תוך כדי בחישה עד לקבלת מרקם אחיד.כעת שופכים את התערובת של השוקולד והביצים שהתאחדה לתוך תערובת הקמח- כל פעם מעט מהתערובת הנוזלית, תוך כדי ערבוב והטמעה בקמח. עושים זאת עד לקבלת בלילת בצק אחידה ללא שאריות קמח. מוסיפים את המלח ואת חתיכות הדובדבנים המסוכרים.שמים בתבנית ומכניסים לתנור (לא על טורבו) למשך 40 דקות (תלוי בסוג התנור ועוצמתו). הקיסם או שיפוד העץ שננעץ במרכז העוגה צריך לצאת לצאת עם מעט פירורים לחים עליו. סוגרים את התנור ומשאירים את העוגה בתנור סגור למשך 5 דקות.מוציאים מהתנור וכשהעוגה מצטננת לאיטה, מכינים את הזיגוג: מנפים את אבקת הסוכר לקערית. מערבבים את אבקת הסוכר עם הקינמון הטחון ועם החלב עד לקבלת תערובת סמיכה אחידה. חותכים בעזרת סכין שברים מ 5-6 קוביות שוקולד מריר.שופכים את הזיגוג על גבי העוגה שהצטננה ומוסיפים את שברי השוקולד המריר או שוקולד צ'יפס מריר.
בשבוע שעבר ליטל הכינה עוגת קוקוס בקלי קלות.רוצים עוד מתכונים לעוגות בחושות? לחצו כאן.עוד המון מתכונים טעימים תמצאו בבלוג של ליטל , ליטל א-ב של עוגה בחושה.